باکی-دا تورکیه فیلم‌لری هفته‌سی چرچیوه‌سینده بئش فیلم پول‌سوز گؤستریله‌جک.
23 نویابر تاریخیندن اعتباراً باکی-دا تورکیه فیلم‌لری هفته‌سی باشلاییر.
نوامبرین 27-دک داوام ائده‌جک فیلم هفته‌سی تورکیه-‌نین مدنیت و توریزم ناظیرلیگی‌نین دستکی، یئرلی دوشونجه درنگی‌نین تشکیلاتچی‌لیغی ایله رئال‌لاشا‌جاق.
بو سؤزلری ژورنالیست‌لره فیلم هفته‌سی‌نین باش کووردیناتورو اؤنر کیلیچ مطبوعات کنفرانسی زامانی دئییب. او، بیلدیریب کی، بئش تورکیه فیلمی بئش گون عرضینده 9 دفعه ایزلییجی‌لره پول‌سوز تقدیم اولونا‌جاق.
فیلم‌لرین نوماییشین‌دن سونرا تورکیه‌لی یونتمنلر ایله فیلمده رول آلمیش آکتورلارلا ایزله‌یجی‌لرین گؤروشو تشکیل ائدیله‌جک.
لاییحه ایکی اؤلکه آراسیندا مدنی علاقه‌لرین فیلم ساحه‌سی واسطه‌سیله داها دا محکملندیریلمه‌سی مقصدی داشیییر.
قئید ائدک کی، فیلم هفته‌سی‌نین ایلک گونو – نوامبرین 23-و ساعات 20:00-دا نظامی کینو مرکزینده "گول‌لر" فیلمی‌نین قالا-گئجه‌سی رئال‌لاشا‌جاق.
